open-index/open-wikipedia-markdown huggingface dataset:
பாவ்னா (திரைப்படம்)

**பாவ்னா** (*Bhavna*) என்பது 1984 ஆம் ஆண்டு வெளியான இந்தித் திரைப்படமாகும். இது ஒளிப்பதிவாளராக அறிமுகமான பிரவின் பட் இயக்கியதாகும்.  இப்படத்தில் சபனா ஆஸ்மி, மார்க் ஜூபர், கன்வால்ஜித் சிங், சயீத் ஜாஃப்ரி, ரோகினி ஹட்டங்காடி, சதீஷ் ஷா மற்றும் ஊர்மிளா மடோன்கர் (குழந்தை நடிகையாக) நடித்துள்ளனர். இத்திரைப்படத்திற்கு பப்பி லஹரி இசை அமைத்துள்ளார்.

## கதைக்களம்
"பாவ்னா" திரைப்படம் வறுமை நிலையில் வசிக்கும் ஒரு பெண்ணின் கதை ஆகும். ஒரு நகரத்தில் தனியாக வசிக்கும் பாவ்னா சக்சேனா என்ற அனாதையான ஒரு இளம் பெண், ஒரு தோட்டத்தில் அவளது உருவப்படத்தை வரைந்த அஜய் கபூர் என்வரைச் சந்திக்கிறார். அவர்கள் நண்பர்களாகி பின்னர் அந்த நட்பு காதலாக மாறுகிறது. இறுதியில் அவர்கள் திருமணம் செய்து கொண்டனர், இருப்பினும், கபூரின் அப்பா இந்த திருமணத்திற்கு அனுமதி வழங்கவில்லை. அஜய் போதிய பணம் சம்பாதிக்காத கலைஞன். பாவனா தனது ஓவியங்களை வீடு வீடாகச் சென்று விற்க முயற்சிக்கிறார், ஆனால் அவர்களின் நிதி நிலைமை மோசமாக உள்ளது. இந்த மோசமான நிதி நிலைமைக்கு மத்தியில், பாவனா தான் அஜய்யின் குழந்தையுடன் கர்ப்பமாக இருப்பதை உணர்ந்தாள். குழந்தையை வளர்க்கும் செலவை தன்னால் தாங்க முடியாது என்று எண்ணிய அஜய் இதைக் கேட்டு மகிழ்ச்சியடையவில்லை. மோசமான நிதி நிலைமையைத் தாங்க முடியாமல், அஜய் வேறொரு நகரத்தில் வசிக்கும் தனது பணக்கார கோடீஸ்வரரான தந்தையை சந்திக்க முடிவு செய்கிறார். ஓரிரு நாட்களில் திரும்பி வருவேன் என்று பாவ்னாவிடம் கூறுகிறார். அஜய் பாவனாவை தனியாக விட்டுவிட்டு பல நாட்கள் கடந்து செல்கிறான். நாட்கள் வாரங்களாகவும், வாரங்கள் மாதங்களாகவும் மாறும். இன்னும் அஜய் பற்றி எந்த தகவலும் இல்லை. அஜய் பாவ்னாவிடம் திரும்பி வரவே இல்லை. பாவ்னா அஜய்யின் தந்தையின் முகவரியை வாங்கி அஜயை தேடி செல்கிறாள். அஜய் தன் தந்தையின் விருப்பப்படி வேறு ஒரு பெண்ணைத் திருமணம் செய்து கொண்டதை கண்டு  பாவ்னா வியக்கிறார். மனச்சோர்வடைந்த பாவ்னா, தனது உற்ற தோழியான ஷோபாவிடம் தன் துயரங்களைச் சொல்கிறாள். ஆனால் இது அவளது வாழ்க்கைப் போராட்டங்களின் முடிவு அல்ல.

## நடிகர்கள்

* பாவ்னா சக்சேனாவாக சபனா ஆஸ்மி
* அஜய் கபூராக மார்க் ஜூபர்
* டாக்டர் அனில் பி. சக்சேனாவாக கன்வால்ஜித் சிங்
* ராம் கிஷனின் மகளாக ஊர்மிளா மடோன்கர் (குழந்தை கலைஞர்)
* ஷோபாவாக ரோகினி ஹட்டங்கடி
* ராம் கிஷனாக சயீத் ஜாஃப்ரி
* திருமதி ராம் கிஷனாக ஆஷாலதா வப்கோன்கர்
* நவாப்பாக விகாஸ் ஆனந்த்
* மிஸ்டர் சின்ஹாவாக சதீஷ் ஷா
* ராஜுவாக (அஜய்யின் நண்பன்) ராஜேஷ் பூரி

## ஒலிப்பதிவு
பாடலாசிரியர்: கைஃபி ஆசுமி

# "து கஹான் ஆ கயி ஜிந்தகி" - லதா மங்கேஷ்கர்
# "து கஹான் ஆ கயி ஜிந்தகி" (v2) - பாப்பி லஹிரி
# "பஹேலி சோட்டி சி" - கவிதா பட்வால், வனிதா மிஸ்ரா, குர்ப்ரீத் கவுர், ஆஷா போஸ்லே
# "தேகோ தின் யே ந தால்னே பாயே, ஹர் பால் இக் சாடி ஹோ ஜாயே" - ஆஷா போஸ்லே, கவிதா பௌட்வால்
# "மேரே தில் மை டூ ஹீ டூ ஹை" - சித்ரா சிங், ஜக்ஜித் சிங்

## விருதுகள்
32வது பிலிம்பேர் விருதுகள் :

* வென்றது: சிறந்த நடிகை - ஷபானா ஆஸ்மி
* பரிந்துரைக்கப்பட்டவர்: சிறந்த துணை நடிகை – ரோகினி ஹட்டங்கடி

## மேற்கோள்கள்

பகுப்பு:இந்திய நாடகத் திரைப்படங்கள்
பகுப்பு:1984 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
நந்தினி அகசரா

**நந்தினி அகசாரா** (பிறப்பு 7 ஆகஸ்ட் 2003) ஒரு இந்திய தடகள வீராங்கனை ஆவார். இவர் 2022 ஆம் ஆண்டு சீனாவின் ஹாங்சோவில் நடைபெற்ற ஆசிய விளையாட்டு போட்டிகளில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். இவர் ஆசிய விளையாட்டுப் போட்டியில் ஹெப்டத்லான் போட்டியில் வெண்கலப் பதக்கம் வென்றார்.

## வாழ்க்கை
நந்தினியின் சிறந்த போட்டிகள் கீழே கொடுக்கப்பட்டுள்ளன:

* 2023:  சீனாவின் ஹாங்சோவில் நடைபெற்ற 2022 ஆசிய விளையாட்டு போட்டிகளில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். இவர் ஆசிய விளையாட்டுப் போட்டியில் ஹெப்டத்லான் போட்டியில் வெண்கலப் பதக்கம் வென்றார். செப்டம்பர் 30 அன்று ஹாங்சோவ் ஆசிய விளையாட்டு ஹெப்டத்லான் நிகழ்வில் 200 மீட்டரில் தனது தனிப்பட்ட சிறந்த சாதனையை நிகழ்த்தினார்.
* 2022: அக்டோபரில், பெங்களூரு ஸ்ரீ கண்டீரவா மைதானத்தில் நடந்த தேசிய ஓபன் தடகள சாம்பியன் போட்டியில்  100 மீட்டர் தடை ஓட்டத்தில் வெள்ளி பதக்கம் வென்றார்.
* 2022: ஆகஸ்டில், கொலம்பியாவின் காலி, பாஸ்குவல் குரேரோ மைதானத்தில் நடந்த உலக தடகள இருபது வயதிக்குட்பட்டோர் சாம்பியன் போட்டியில் 100 மீட்டர் தடை ஓட்டத்தில் ஏழாவது இடத்தைப் பிடித்து, இருபது வயதுக்குட்பட்டோருக்கான புதிய தேசிய சாதனையைப் படைத்தார்.
* 2021: ஜூன் மாதம், பாட்டியாலாவில் நடந்த தேசிய மாநிலங்களுக்கு இடையேயான சீனியர் தடகள சாம்பியன் போட்டியில் வெள்ளி பதக்கம் வென்றார்.

## மேற்கோள்கள்

பகுப்பு:2003 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
கோரேசுவர்

**கோரேசுவர்** (*Goreswar*) என்பது இந்தியாவின் அசாம் மாநிலத்தில் உள்ள பக்சா மாவட்டத்தில் அமைந்திருக்கும் ஒரு நகரமாகும். 2004 ஆம் ஆண்டு வரை முந்தைய காமரூப் மாவட்டத்தின் ஒரு பகுதியாக இந்நகரம் இருந்தது. பிரம்மபுத்திரா நதியின் வடக்குக் கரையில் கோரேசுவர் நகரம் அமைந்துள்ளது. ரங்கியா மற்றும் பைகாட்டா நகரங்களால் கோரேசுவர் நகரம் சூழப்பட்டுள்ளது.

## போக்குவரத்து
கோரேசுவர் நகரம் தேசிய நெடுஞ்சாலை 31 சாலைக்கு வடக்கே அமைந்துள்ளது. வழக்கமான பேருந்துகள் மற்றும் பிற போக்குவரத்து முறைகளுடன் அருகிலுள்ள கிராமங்கள் மற்றும் நகரங்களுடன் நன்கு இணைக்கப்பட்டுள்ளது. கோரேசுவர் இரயில் நிலையம் இப்பகுதியில் உள்ள முக்கிய ரயில் நிலையமாகும்.
## மேலும் காண்க
* ரங்கியா
* பெஞ்சமின் தைமரி

## மேற்கோள்கள்

பகுப்பு:அசாம்
பகுப்பு:அசாம் மாநிலத்திலுள்ள ஊர்களும் நகரங்களும்
இலவன்டுலா

**இலவன்டுலா** (தாவரவியல் பெயர்: *Lavandula*) என்பது இலமியேசியே என்ற பூக்கும் தாவரக் குடும்பத்தின் 47 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது,  மகரோனிசியா  முதல் நடுநிலக் கடல், இந்தியா வரை உள்ளன.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 41 இனங்களையும், எட்டு கலப்பினங்களையும், பன்னாட்டு தாவரவியல் ஒத்துழைப்புகளோடு வெளியிட்டுள்ளது. இவற்றுள் சில சான்றுகளுடன், கீழே தரப்பட்டுள்ளன.

# *Lavandula angustifolia* 
# *Lavandula antineae* 
# *Lavandula aristibracteata* 
# *Lavandula atriplicifolia* 
# *Lavandula austroapennina* 
# *Lavandula bipinnata* 
# *Lavandula bramwellii* 
# *Lavandula buchii* 
# Lavandula canariensis 
# Lavandula citriodora 
# Lavandula coronopifolia 
# Lavandula dentata 
# Lavandula dhofarensis 
# Lavandula erythraeae 
# Lavandula galgalloensis 
# Lavandula gibsonii 
# Lavandula hasikensis 
# Lavandula lanata 
# Lavandula latifolia 
# Lavandula macra 
# Lavandula mairei 
# Lavandula maroccana 
# Lavandula minutolii 
# Lavandula multifida 
# Lavandula nimmoi 
# Lavandula nooruddinii 
# Lavandula pedunculata 
# Lavandula pinnata 
# Lavandula pubescens 
# Lavandula qishnensis 
# Lavandula rejdalii 
# Lavandula rotundifolia 
# Lavandula saharica 
# Lavandula samhanensis 
# Lavandula setifera 
# Lavandula somaliensis 
# Lavandula stoechas 
# Lavandula sublepidota 
# Lavandula subnuda 
# Lavandula tenuisecta 
# Lavandula viridis 
*கலப்பினங்கள்
# *Lavandula × alportelensis* 
# *Lavandula × cadevallii* 
# Lavandula x cavanillesii D.Guillot & Rosselló 
# Lavandula x ginginsii
# Lavandula ×  heterophylla 
# Lavandula ×  intermedia Emeric 
# Lavandula × limae 
# Lavandula × losae 

## மேற்கோள்கள்

## வெளியிணைப்புகள்

பகுப்பு:பூக்கும் தாவரப் பேரினங்கள்
பகுப்பு:இலமியேசியே குடும்பம்
சேத் அடோன்கோர்

**சேத் அடோன்கோர்** (30 அக்டோபர் 1961 - 18 நவம்பர் 1984) ஒரு தொழில்முறை கால்பந்து வீரர் ஆவார்.  நடுக்கள ஆட்டக்கராரராக  விளையாடிய இவர் கானாவில் பிறந்தவர். மேலும்  பிரெஞ்சு மற்றும் கானா நாடுகளின் குடியுரிமைகைளயும் இவர் பெற்றிருந்தார்.

## தனிப்பட்ட வாழ்க்கை
சேத் அடோன்கோர் பிரான்சின் தேசிய அணிக்காக விளையாடிய *மார்செல் டெஸெய்லியின்*  ஒன்று விட்ட சகோதரர் ஆவார்.  

## கௌரவங்கள்

; நந்தெஸ் எப்.சி அணி

* பிரிவு 1 : 1982–83 
* கூபே டி பிரான்ஸ் இரண்டாமிடம்: 1982–83

## மேற்கோள்கள்

## வெளியிணைப்புகள்

* Stats
பகுப்பு:1984 இறப்புகள்
பகுப்பு:1961 பிறப்புகள்
பகுப்பு:விளையாட்டு வீரர்கள்
வித்துவான்

இந்து தத்துவத்தில் **வித்துவான்** (*Vidvan*), என்பது வேதாந்தத்தில் நிபுணத்துவம் பெற்ற ஒருவரையும், பகுத்தறிதலில் வல்லவரையும் குறிப்பிடுதலாகும்.  ஒரு *வித்துவான்* என்பது ஒரு குறிப்பிட்ட அறிவியல் அல்லது கலையின் *[[வித்யா (ஞானம்)|வித்யா]]* (அறிவு) கொண்ட ஒரு நபர். இச்சொல் பொதுவாக இந்திய பாரம்பரிய இசைக்கலைஞர்களின் புலமை மற்றும் பாரம்பரிய இசைக் கச்சேரிகளை நிகழ்த்துவதில் அவர்களின் அனுபவத்தை குறிக்க பயன்படுத்தப்படுகிறது. *வித்துவான்* என்பது ஆண்பால் வடிவம் என்றாலும், *விதூசி* என்ற சொல் பெண்களுக்குப் பயன்படுத்தப்படுகிறது. இரண்டும் *வித்* என சுருக்கப்படலாம்.

சாமானியரின் சொற்களில் முனைவர் பட்டம் பெற்றவர் என்றும் *வித்துவானைக்* குறிப்பிடலாம்.

## மேற்கோள்கள்

பகுப்பு:இசைக் கலைஞர்கள்
கிரண் பிஷ்னோய்

**கிரண் பிஷ்னோய்** (**கிரண் கோடாரா** என்றும் அழைக்கப்படுகிறார்) இந்தியாவிலுள்ள அரியானா மாநிலத்தை சேர்ந்த இந்திய பெண் மல்யுத்த வீராங்கனை ஆவார். இவர் 2018 ஆம் ஆண்டு நடைபெற்ற பொதுநலவாய விளையாட்டு மற்றும் 2023 ஆம் ஆண்டு சீனாவின் ஹாங்சோவில் நடைபெற்ற 2022 ஆசிய விளையாட்டுப் போட்டியில் பங்கேற்கும் இந்திய மல்யுத்த அணிக்கு தேர்ந்தெடுக்கப்பட்டார். இவர் பொதுநலவாய விளையாட்டு மற்றும் ஆசிய விளையாட்டு போட்டியில் 72 கிலோ எடைப் பிரிவில் வெண்கல பதக்கங்களை வென்றார்.

## தனிப்பட்ட வாழ்க்கை மற்றும் பின்னணி
கிரண் கோதாரா என்றும் அழைக்கப்படும் கிரண் பிஷ்னோய், அரியானா மாநிலம் இசார் மாவட்டத்தில் உள்ள ராவத் கேரா கிராமத்தில் குல்தீப் கோதாரா மற்றும் சுனிதா கோதாரா ஆகியோருக்குப் மகளாகப் பிறந்தார். இவர் தனது குழந்தைப் பருவத்தை இசார் மாவட்டத்தின் கலிராவன் கிராமத்தில் உள்ள தனது தாய்வழி தாத்தா பாட்டி வீட்டில் கழித்தார். இவரது தாய்வழி தாத்தா ராம்ஸ்வரூப் கிச்சத் கலிரவ்னா ஒரு மல்யுத்த வீரர், மேலும் இசார் வர் மல்யுத்த பயிற்சிக்காக இவரை தன்னுடன் அழைத்துச் செல்வார். இது மல்யுத்த விளையாட்டில் இவரது ஆர்வத்தை வளர்க்க வழிவகுத்தது. 2010 இல் இவரது தாத்தா இறந்த பிறகு, இவர் இசாரில் உள்ள தனது பெற்றோர் வீட்டிற்குத் திரும்பினார், மேலும் இவரது பயிற்சியாளர் விசுணுவின் வழிகாட்டுதலின் கீழ் மகாபீர் மைதானத்தில் மல்யுத்தப் பயிற்சியைத் தொடங்கினார். 2014 ஆம் ஆண்டு பொதுநலவாய விளையாட்டுப் போட்டியின் சோதனைகளை இவர் கால் முட்டி காயம் காரணமாகத் தவறவிட்டார். இவர் இறுதியில் காயத்தில் இருந்து மீண்ட பிறகு, 2015 இல் தேசிய சாம்பியனானார். இவர் 2015 இல் பாரத் கேசரி தங்கல் நிகழ்வின் இறுதிப் போட்டியாளரானார். மேலும் 2016 இல் பட்டத்தை வென்றார்.

ஜோகன்னஸ்பர்க் நகரில் நடைபெற்ற 2017 பொதுநலவாய மல்யுத்த சாம்பியன் போட்டியில் பிஷ்னோய் தங்கப் பதக்கம் வென்றார். 2018  பொதுநலவாய விளையாட்டுப் போட்டிகளில், 76 கிலோ பிரிவில் நைஜீரியாவின் பிளெசிங் ஒன்யெபுச்சியிடம் அரையிறுதியில் தோல்வியடைந்த பின்னர், பிஷ்னோய் வெண்கலப் பதக்கத்தை வென்றார்.&nbsp;

2021 ஆம் ஆண்டில், நார்வேயின் ஒஸ்லோவில் நடைபெற்ற உலக மல்யுத்த சாம்பியன் போட்டிகளில் பெண்களுக்கான 76 கிலோ பிரிவில் வெண்கலப் பதகத்திற்கான போட்டியில் தோல்வி அடைந்தார்.  2023 ஆம் ஆண்டு சீனாவின் ஹாங்சோவில் நடைபெற்ற 2022 ஆசிய விளையாட்டுப் போட்டியில் 72 கிலோ எடைப் பிரிவில் வெண்கல பதக்கத்தை வென்றார்.

## மேற்கோள்கள்

பகுப்பு:ஹிசார் மாவட்ட நபர்கள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:மற்போர் வீரர்கள்
ரங்கநாயகி அம்மாள்

**ரங்கநாயகி அம்மாள்** (*Ranganayaki Ammal*) (28 மே 1910 - 15 ஆகஸ்ட் 1998) ஒரு இந்திய மிருதங்கக் கலைஞர். இவர், பாலின தடையை முதன்முதலில் உடைத்தவராகவும், முதல் இந்திய பெண் தாள வாத்தியக்காரராகவும் அறியப்படுகிறார்.   

## குடும்பம்
ரங்கநாயகி அம்மாளின் தந்தை திருக்கோகர்ணம் சிவராமன் ஒரு சிறந்த நட்டுவானாராகப் புகழ் பெற்றவர். அவதான பல்லவிகளில் அவர் தேர்ச்சி பெற்றதற்காக கொண்டாடப்பட்டவர். இது அவரது கைகளை மட்டுமல்ல, அவரது கால்களையும் தலையையும் பயன்படுத்தி திறமையாக பல தாளங்களை வாசிக்கக்கூடியவர். ஏழு உடன்பிறப்புகளைக் கொண்ட குடும்பத்தில் ரங்கநாயகி அம்மாள் இரண்டாவது குழந்தையாகப் பிறந்தார். இவரது சகோதரர் உலகநாதன் பிள்ளை வயலின் கலைஞர் ஆவார். 

## பயிற்சி
ரங்கநாயகி மிருதங்கம் கலையைத் தழுவி, அதில் புகழ்பெற்ற புதுக்கோட்டை தட்சிணாமூர்த்தி பிள்ளையிடம் வழிகாட்டுதலைப் பெற்றார். அதே நேரத்தில் பரதநாட்டியத்தில் தனது பயிற்சியைத் தொடர்ந்தார்.

## சாதனைகள்
20 ஆம் நூற்றாண்டின் முற்பகுதியில், ஆண்கள் ஆதிக்கம் செலுத்திய கருநாடக இசை தாளக்கலையில், இவர் ஒரு தடம் பதிக்கும் பெண்ணாக ஆனார். 1927 ஆம் ஆண்டு சென்னையில் நடைபெற்ற அகில இந்திய இசை மாநாட்டில், நிகழ்வில் பங்கேற்ற 23 மிருதங்கக் கலைஞர்களில் 17 வயது திருக்கோகர்ணம் ரங்கநாயகி அம்மாள் ஒரே பெண் என்பது குறிப்பிடத்தக்கது ஆகும்.

ரங்கநாயகி அம்மாள், சிறந்த மிருதங்கம் வாசிப்பாளராக இருந்தார். இவர், இசையில் குறிப்பிடத்தக்க பங்களிப்பை அளித்த போதிலும், தமிழ்நாடு அரசின் உயரிய குடிமை விருதான கலைமாமணி விருது பெற்றதைத் தவிர, அதிகம் கவனிக்கப்படாமல் இருந்தார்.

## இறப்பு
ரங்கநாயகி அம்மாள் ஆகஸ்ட் 15, 1998 அன்று காலமானார்.

## குறிப்புகள்

பகுப்பு:கருநாடக இசைக் கலைஞர்கள்
பகுப்பு:மிருதங்கக் கலைஞர்கள்
பகுப்பு:கலைமாமணி விருது பெற்றவர்கள்
பகுப்பு:1998 இறப்புகள்
பகுப்பு:1910 பிறப்புகள்
மேகா ராமசாமி

**மேகா ராமசாமி** ( *Megha Ramaswamy* ) என்பவர் இந்தியாவின், மகாராடிரத்தின் மும்பையைச் சேர்ந்த திரைக்கதை எழுத்தாளர், இயக்குநர் மற்றும் தயாரிப்பாளர் ஆவார். 2011 இல் திரைக்கதை எழுத்தாளராக அறிமுகமான இவர், அபய் தியோல், கரணவீர் மல்கோத்திரா, மோனிகா டோக்ரா, யஷஸ்வினி தயாமா ஆகியோர் நடித்த நெட்ஃபிக்ஸ் திரைப்படமான *வாட் ஆர் தி ஆட்ஸ்*  என்ற படத்தை இயக்கி அதன் வழியாக இயக்குநராக அறிமுகமானார்.

மேகா ராமசாமியி படைப்புகளில் பாராட்டப்பட்ட இரண்டு குறும்படங்கள் உள்ளன. அவற்றில் கலப்பு குறும்பட ஆவணப்படமான  *நியூபார்ன்ஸ்* ஒன்றாகும். இது அமிலத் தாக்குதலில் இருந்து தப்பியவர்களின் வாழ்க்கையைப் பற்றிய ஒரு பார்வையை அளிக்கிறது. அடுத்து மேகா ராமசாமியின் முதல் புனைகதை குறும்படமான *பன்னி* ஆகும். இந்த இரண்டு படங்களும் டொராண்டோ சர்வதேச திரைப்பட விழாவில் திரையிடப்பட்டன. மேலும் பல திரைப்பட விழாக்களில் திரையிடப்பட்டு விமர்சன ரீதியான வரவேற்பையும் பாராட்டுகளையும் பெற்றன. இவை இரண்டும் மேலதிக ஊடக சேவை தளமான *முபி*யில் வெளியிடப்பட்டு வரவேற்பைப் பெற்றன.

திரைப்படத்திற்கு வெளியே, மேகா ராமசாமி காஸ் எஃபெக்ட் என்ற ஒரு தளத்துடன் இணைந்து தொகுத்து வழங்குகிறார். இவரது தயாரிப்பு நிறுவன பதாகையான  மிஸ்ஃபிட் ஃபிலிம், என்ற தயாரிப்பு நிறுவனமானது புதுமையான திரைப்படங்களைத் தயாரிப்பதற்காக உருவாக்கபட்டுள்ளது. இது சுயாதீனமாகவோ அல்லது வணிக ரீதியாகவோ இல்லாமல் தனித்த முறையில் உள்ளது.

மேகா ராமசாமியின் அண்மைய நடுத்தர நீளத் திரைப்படமான, *லாலன்னாஸ் சாங்* ( 33 நிமிடங்கள் ), ஒரு உளவியல் திகில் படம் ஆகும். இந்த திரைப்படத்தில் பார்வதி திருவோது, ரீமா கல்லிங்கல்  மற்றும் நட்சத்ரா இந்திரசித் ஆகியோர் நடித்துள்ளனர். இந்தப் படமானது 2022 இல் லாஸ் ஏஞ்சல்ஸ் நகரத்தில் நடந்த இந்திய திரைப்பட விழாவில் திரையிடப்பட்டது. அங்கு புதுமை மற்றும் புஷிங் பவுண்டரிகளுக்கான சிறப்புக் குறிப்பைப் பெற்றது.

மேகா ராமசாமியின் அடுத்த திரைப்படம் *ரேஷ்மா ஷெரா* என்ற படமாகும். இந்தப் படம் ஒரு சிறுமி மற்றும் அவளது நாயைப் பற்றிய கதையை அடிப்படையாகக் கொண்டது ஆகும். *ரேஷ்மா ஷெரா* 2019 ஆம் ஆண்டு பெர்லின் இணைதயாரிப்பு சந்தையில், கடைசியாக காட்சிப்படுத்தபட்டது.

## திரைப்படவியல்

* 2011 -  *சைத்தான்* – எழுத்தாளர்
* 2012 - *ஷிப் ஆஃப் தீசஸ்* - நடிகை (பத்திரிகையாளர்)
* 2014 - *நியூபார்ன்ஸ்* (ஆவணப்படக் குறும்படம்) – எழுத்து, இயக்கம்
* 2015 - *பன்னி* (குறும்படம்) – எழுத்து, இயக்கம்
* 2016 - *தி லாஸ்ட் மியூசிக் ஸ்டோர்* (ஆவணப்படக் குறும்படம்) – எழுத்து, இயக்கம்
* 2020 - வாட் ஆர் தி ஓட்ஸ்  (திரைப்படம்) – எழுத்து, இயக்கம்
* 2022- லாலான்னாஸ் சாங்ஸ் (நடுத்தர நீளம்) - எழுத்து, இயக்கம்

## மேற்கோள்கள்

## வெளி இணைப்புகள்

பகுப்பு:இந்தியப் பெண் திரைப்பட இயக்குநர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:வாழும் மக்கள்
கோயம்புத்தூர் தாய்

**கோயம்புத்தூர் தாய்** (*Coimbatore Thayi*) (1872-1917) ஓர் இந்திய இசைக்கலைஞர் ஆவார்.

## ஆரம்ப கால வாழ்க்கை
கோவை தாய் என்றும் அழைக்கப்படும் இவர், 1872 ஆம் ஆண்டு கோயம்புத்தூரில் உள்ள தேவதாசி குடும்பத்தில் பிறந்தார். இவர், புகழ்பெற்ற பாடகி வெங்கமாளின் மகள் ஆவார். இவருக்கு 'பழனிகுஞ்சரம்' என்பது இயற்பெயராகும். மக்களால், அன்புடன் "தாயி" என்று அழைக்கப்படும் இவர், சிறு வயதிலேயே பரதநாட்டியம் மற்றும் 'சதிர்' நடனக்கலைக்கு அறிமுகமானார். தாயி, கன்னடப் பாடகர் மைசூர் கெம்பே கௌடா உட்பட பல்வேறு ஆசிரியர்களிடம் வாய்பாட்டு  மற்றும் நடனத்தில் கடுமையான பயிற்சி பெற்றார். இவரது குடும்பம் 1890களில் சென்னை ஜார்ஜ்டவுனுக்கு குடிபெயர்ந்தது. அங்கு இவர், நடனத்தை கைவிட்டு இசையில் மட்டுமே கவனம் செலுத்தினார்.

## வெற்றி மற்றும் பிரபலத்தை பதிவு செய்தல்
பிரபலமான கலைஞர்களில் ஒருவராக இருந்த காரணத்தினால், 1910 ஆம் ஆண்டில், 'கோயம்புத்தூர் தாயி'யை கிராமபோன் நிறுவனம் அவர்களின் இவரது பாடல்களைப் பதிவு செய்ய அணுகியது. அதனால், பல பதிவு அமர்வுகளில், இவர் கிட்டத்தட்ட தனது  60 பாடல் பதிவுகளை உருவாக்கினார். 1914 ஆம் ஆண்டில், இவரது இசை வெற்றியைப் பாராட்டி, இவரது சொந்த ஊரான கோயம்புத்தூரில் உள்ள மக்களால் வைரம் மற்றும் மரகதம் பதிக்கப்பட்ட தங்கக் காப்பு வழங்கி கௌரவிக்கப்பட்டார்.

தாயி, ஒரு சிறந்த பாடல் பதிவு கலைஞராக இருந்தார். இவரது வாழ்நாளில் கிட்டத்தட்ட 300 பதிவுகளை உருவாக்கினார். இவரது பதிவுசெய்யப்பட்ட திறனாய்வில் கர்நாடக இசையின் திரித்துவத்தின் இசையமைப்புகள், அத்துடன் உணர்வுபூர்வமான பதங்கள் மற்றும் ஜாவலிகள் மற்றும் தமிழ் பக்திப்பாடல்கள் ஆகியவை அடங்கும்.  இராமலிங்க அடிகள் எழுதிய திருவருட்பாவின் பக்தி பாடல்களை பிரபலப்படுத்துவதில் இவர் முக்கியப் பங்கு வகித்தார் என்று சொல்லப்படுகிறது.

தாயி 1917ஆண்டில் தனது 44ம் வயதில் காலமானார்.

## குறிப்புகள்

## வெளி இணைப்புகள்
* Official Profile 
* Discogs Profile

பகுப்பு:பக்தி இயக்கம்
பகுப்பு:1917 இறப்புகள்
பகுப்பு:1872 பிறப்புகள்
தெய்வப்பிறவி (1985 திரைப்படம்)

***தெய்வப்பிறவி***  என்பது 1985 இல் வெளிவந்த தமிழ் காதல் திரைப்படம் ஆகும். இதனை ஆர். கிருஷ்ணமூர்த்தி இயக்கியிருந்தார்.

இத்திரைப்படத்தில் மோகன், ராதிகா சரத்குமார், மற்றும் ஊர்வசி ஆகியோர் முக்கிய கதாபாத்திரங்களில் நடித்திருக்கின்றனர். இது தெலுங்கு மொழி திரைப்படமான *[[தேவதா (1982 திரைப்படம்)|தேவதா]]* (1982) திரைப்படத்தின் மறு ஆக்கமாகும்.

## நடிகர்கள்

## ஆதாரங்கள்

## வெளி இணைப்புகள்
*

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
ஈவா ரோஸ் யார்க் பைபிள் பயிற்சி மற்றும் மகளிர் தொழில்நுட்பப் பள்ளி

**ஈவா ரோஸ் யார்க் விவிலியம் பயிற்சி மற்றும் மகளிர் தொழில்நுட்பப் பள்ளி** ( *Eva Rose York Bible Training and Technical School for Women* ) என்பது இந்தியாவின் ஆந்திரப் பிரதேசத்தின் துனி என்ற ஊரில் உள்ள ஒரு மகளிர் கல்லூரி ஆகும். இது 1922 இல் கனடியன் பாப்டிஸ்ட் மிஷன் (CBM) மூலம் நிறுவப்பட்டது.

## பின்னணி
கனடியன் பாப்டிஸ்ட் மிஷனின் மறைபணியாளர்கள் ஆந்திரப் பிரதேசத்தின் வடக்குப் பகுதிகளில் விவிலியம் பற்றிய விழிப்புணர்வைப் பரப்புவதில் ஈடுபட்டனர். மறைபணியாளர்கள் 1868 ஆம் ஆண்டிலேயே இந்தியாவிற்கு வரத் தொடங்கினர். ஆரம்பகால மறைபணியாளர்கள் நற்செய்திப் பணியைத் தொடங்க பெண்களை ஈடுபடுத்தினர்.
கனடியன் பாப்டிஸ்ட் மிஷனின் மறைபணியாளரான வின்ஃப்ரெட் ஈடன் 1922 இல் பாலகொண்டாவில் சில பெண்களுடன் வகுப்புகளைத் தொடங்கினார். 1925 இல், பள்ளி துனிக்கு மாற்றப்பட்டது.

## பெயர்
ஈவா ரோஸ் ( நீ ஃபிட்ச் ) யார்க் (1858-1938) ஒரு ஆரம்பகால கனடிய இசையமைப்பாளர் மற்றும் ஆசிரியர் ஆவார். அவர் துனியில் அமைக்கபட்ட வளாகத்திற்கும் அதில் கட்டபட்ட கட்டடங்களுக்கு தேவையான பொருளதவி செய்தார்.

ஈவா ரோஸ் ஃபிட்ச் கனடாவின், ஒன்டாரியோவின் நார்விச்சில் பிறந்தார். அங்கு அவர் கல்லூரியில் பயின்றார். பின்னர் டாக்டர் வின்ஃபோர்ட் யார்க்கை 1879 இல் மணந்தார். அவர் இசையைக் கற்றுக் கொண்டார். 1880 இல் தன் கணவர் இறந்த பிறகு, உறுப்பு பற்றிய ஆய்வை மேற்கொண்டார். மேலும் கிறித்தவ நம்பிக்கையில் ஆழ்ந்தவரானார். அவர் 1899 இல் டொராண்டோவில் திருமணமாகாத தாய்மார்களுக்காக ஒரு மீட்புப் இல்லத்தை நிறுவுவதற்கு தனது நேரத்தை செலவிட முடிவு செய்தார். யார்க் பெண்களுக்காக ஒரு இல்லத்தை நிறுவினார். அதை அவர் 1914 ஆம் ஆண்டு வரை முன் நின்று நடத்தி வந்தார். அவர் 15 வருடங்கள் பயணப் பிரசங்கியாக தன் வாழ்வைக் கழித்தார். இவரை ஒரு கவிஞராக அவரது திறமைகள் அவரது நினைவை காத்து வைத்திருக்கின்றன.

கனடாவில் பாப்டிஸ்ட் பெண்களால் திரட்டப்பட்ட நிதியால் பள்ளிக்கு ஓரளவு நிதி உதவி வழங்கப்படுகிறது.

1987 இல் ஜெஸ்ஸி ரோஸ்ஸர் முதல்வராக இருந்தபோது தொழில்நுட்ப படிப்புகள் இங்கு தொடங்கப்பட்டன.

## நிருவாகம்
மறைபணியாளர்கள் பள்ளியைத் துவக்கிய காலம் முதல், கல்வியகம் சுதந்திரமாக நடத்தப்பட்டது. இருப்பினும், 1989 முதல், பள்ளியானது காக்கிநாடாவில் உள்ள பாப்டிஸ்ட் இறையியல் செமினரியின் செமினரி கவுன்சிலின் கீழ் வந்தது. ரெவ. கே. ஜே. இம்மானுவேல் செமினரி கவுன்சிலுக்கு தலைமை தாங்குகிறார். ரெவ். டி. ஜே. ஜெரிமியா பள்ளியின் தற்போதைய முதல்வராக உள்ளார்.

## படிப்புகள்
* சுவிசேஷம் மற்றும் பணியில் பட்டையப் படிப்பு ( 2 ஆண்டுகள் )
* தையல் (1 ஆண்டு)
* தட்டச்சு (6 மாதங்கள்)
## மேற்கோள்கள்

பகுப்பு:ஆந்திரப் பிரதேசத்தில் உள்ள மகளிர் பல்கலைக்கழகங்களும் கல்லூரிகளும்
பகுப்பு:காக்கிநாடா மாவட்டம்
ஒரு மலரின் பயணம்

***ஒரு மலரின் பயணம்*** () என்பது 1985 இந்திய தமிழ்த் திரைப்படமாகும். திரைப்படத்தினை முக்தா சீனிவாசன் இயக்கி இருந்தார். இத்திரைப்படத்தில் முரளி ஊர்வசி சுலக்சனா ஆகியோர் முக்கிய வேடங்களில் நடித்தனர்.
திரைப்படம் எழுத்தாளர் அனுராதா ரமணன் எழுதிய நாவலின் அடிப்படையில் அமைந்தது. தமிழ்த் திரைப்படம் 7 ஜூன் 1985 ஆம் ஆண்டு வெளியானது.

## நடிகர்கள்

## ஆதாரங்கள்

## வெளி இணைப்புகள்
* 

பகுப்பு:1985 தமிழ்த் திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பகுப்பு:முக்தா சீனிவாசன் இயக்கிய தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கீமோ புரோவா போர்போரா மகளிர் கல்லூரி

**கீமோ புரோவா போர்போரா மகளிர் கல்லூரி**  (*Hemo Prova Borbora Girls' College*) என்பது 1969-இல் அசாமின் கோலாகாட்டில் நிறுவப்பட்ட மகளிர் பொதுப் பட்ட கல்லூரி ஆகும். இந்தக் கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. இக்கல்லூரி கலைப் பிரிவில் இளங்கலை பட்டப் படிப்புகளை வழங்குகிறது.

## பின்னணி
கீமோ ப்ரோவா போர்போரா பெண்கள் கல்லூரி 1969-ஆம் ஆண்டு கோலாகாட் மாவட்ட பெண்களுக்கான உயர் கல்வி நிறுவனமாக நிறுவப்பட்டது. இக்கல்லூரியை நிறுவும் பணியில் நன்கொடையாளர் அலோக் சி. போர்போரா ரூ. 75,000 வழங்கி தனது தாய் கீமோ புரோவா போர்போராவின் நினைவாக, கோலாகாட் மாவட்டத்தின் கிராமப்புறங்களில் பெண்களிடையே உயர்கல்வியின் முன்னேற்றத்தை ஊக்குவிப்பதே முதன்மை நோக்கமாகக் கொண்டு நிறுவினர். முதல் தொகுதி மாணவர்களுடன் கல்லூரியானது 22 சூலை1969 அன்று கோலாகாட் அரசு பெசுபருவா மேல்நிலைப் பள்ளியின் உறைவிடத்தில் தொடங்கியது. பின்னர் கல்லூரி தற்போது உள்ள இடத்திற்கு மாற்றப்பட்டது. இங்கு நிரந்தர கட்டமைப்புகளுடன் செயல்படுகிறது. மேலும் புது தில்லியில் உள்ள பல்கலைக்கழக மானியக்குழுவின் அங்கீகாரத்துடன் தேதியத் தர மதிப்பீட்டுக் குழுவின் "ஏ" தரத்துடன் கல்விப் பணியாற்றி வருகின்றது.

## துறைகள்

* அசாமிய மொழி
* சமசுகிருதம்
* ஆங்கிலம்
* வரலாறு
* பொருளியல்
* கல்வியியல்
* அரசியல் அறிவியல்
* மனையியல்
* சமூகவியல்

## மேற்கோள்கள்

## வெளி இணைப்புகள்
* 

பகுப்பு:அசாமில் உள்ள மகளிர் பல்கலைக்கழகங்களும் கல்லூரிகளும்
மை நேம் ஈஸ் லோ கிவான்

***மை நேம் ஈஸ் லோ கிவான்*** ( *My Name Is Loh Kiwan* ) என்பது 2024 ஆம் ஆண்டு வெளிவந்த தென் கொரிய நாடகத் திரைப்படமாகும். இப்படத்தை கிம் ஹீ-ஜின் எழுதி இயக்கியுள்ளார். சாங் ஜூங்-கி மற்றும் சோய் சுங்-யூன் ஆகியோர் நடித்துள்ளனர். 2019 இல் வெளியிடப்பட்ட எழுத்தாளர் சோ ஹே-ஜின் எழுதிய *ஐ மெட் லோ கிவான்* என்ற புதினத்தை அடிப்படையாகக் கொண்டு திரைப்படமாக எடுக்கப்பட்டுள்ளது. பெல்ஜியத்திற்குத் தனியாகப் பயணம் செய்யும் வட கொரிய நாட்டைச் சேர்ந்த ஒருவரின் கதையை படம் சொல்கிறது. இது மார்ச் 1, 2024 அன்று நெற்ஃபிளிக்சில் உலகம் முழுவதும் வெளியிடப்பட்டது.

## கதைச் சுருக்கம்
பெல்ஜியத்தில் அகதியாக இருக்க ஒப்புதல் பெற தீவிரமாக முயற்சிக்கும் வட கொரிய நாட்டைச் சேர்ந்த லோ கிவான் (சாங் ஜூங்-கி) மற்றும் கொரிய-பெல்ஜியத்தைச் சேர்ந்த வாழும் விருப்பத்தை இழந்துவிட்ட முன்னாள் துப்பாக்கிச் சுடுதல் வீராங்கனையான  மரி (சோய் சுங்-யூன்) மற்றும்  சுற்றி கதை நகர்கிறது.

* லோ கிவானாக சாங் ஜூங்-கி
* மேரியாக-சோய் சுங்-யூன்

### துணை நடிகர்கள்

* கிவானின் தாயாக கிம் சுங்-ரியுங்.
* மரியின் தந்தையாக ஜோ ஆன் சுல்.
* மரியின் தாயராக லீ ல-வா.
* கிவான் தொழிற்சாலையில் சந்திக்கும் கொரிய-சீனராக லீ சங் ஹீ.
* கிவானின் தாய் மாமாவாக சியோ ஹியூன்-வூ.
* பெல்ஜியம், மதுபான கடை உரிமையாளராக வால் செர்சியூப்

## தயாரிப்பு
பிப்ரவரி 8, 2023 அன்று, சாங் ஜூங்-கி, சோய் சுங்-யூன், ஜோ ஹான்-சுல், கிம் சுங்-ரியுங், லீ இல்-ஹ்வா, லீ சாங்-ஹீ, சியோ ஹியூன்-வூ ஆகியோரின் நடிப்பில் படத்தின் தயாரிப்பை நெற்ஃபிளிக்சு உறுதிப்படுத்தியது.

பிப்ரவரி 24, 2023 அன்று, அங்கேரியில் படப்பிடிப்பு தொடங்கியதைக் காட்டும் புகைப்படத்தை சாங் ஜூங்-கி வெளியிட்டார்..

## வெளியீடு
இந்தப் படம் மார்ச் 1, 2024 அன்று பிரத்தியேகமாக  நெற்ஃபிளிக்சில் வெளியிடப்பட்டது.

## மேற்கோள்கள்

## வெளி இணைப்புகள்
* 
* 
* 

பகுப்பு:தென் கொரியாவில் படமாக்கப்பட்ட திரைப்படங்கள்
பகுப்பு:தென் கொரிய நாடகத் திரைப்படங்கள்
பகுப்பு:நெற்ஃபிளிக்சு அசல் திரைப்படங்கள்
பகுப்பு:2024 திரைப்படங்கள்
கிம் சுங்-ரியுங்

**கிம் சுங்-ரியுங்** ( *Kim Sung-ryung* ) (பிறப்பு; பெப்ரவரி 8, 1967) ஓர் தென் கொரிய நடிகையும் அழகுப் போட்டியின் வெற்றியாளரும் ஆவார். இவர் *மிஸ் கொரியா* 1988 பட்டம் வென்றார். பின்னர் *மிஸ் யுனிவர்ஸ்* 1989 போட்டியில் தனது நாட்டைப் பிரதிநிதித்துவப்படுத்தினார். கொரிய தொலைக்காட்சி செய்தி நிகழ்ச்சியான *என்டர்டெயின்மென்ட் வீக்லி*யில் நிருபராக கிம் தனது வாழ்க்கையைத் தொடங்கினார். 1991 ஆம் ஆண்டில், காங் வூ-சுக்கின் *ஹூ சா தி டிராகன்ஸ் க்ளாஸ்?* என்ற திரைப்படத்தில் கிம் ஒரு  திரைப்பட நடிகையாக அறிமுகமானார். இருப்பினும் அடுத்த பத்தாண்டுகளில் இவர் தொலைக்காட்சியில் மிகவும் தீவிரமாக இருந்தார். *ஷேடோஸ் இன் தி பேலஸ்*,  *ரெயின்போ ஐஸ்*  அதைத் தொடர்ந்து *தி கிளையண்ட்* (2011), *மிஸ்டர். XXX-கிஸ்ஸர்* (2012), *தி ஃபேடல் என்கவுன்டர்* (2014), மற்றும் *தி டார்கெட்* (2014). ஆகியவற்றில் குறிப்பிடத்தக்க துணைப் பாத்திரங்களுடன் 2007 இல் பெரிய திரைக்குத் திரும்பினார். தனது நாற்பது வயதில் *யு ஆர் பியூட்டிஃபுல்* (2009), *தி சேசர்* (2012), *யாவாங்* (2013), *தி ஹெய்ர்ஸ்* (2013), மற்றும் *ஃப்ளவர் ஆஃப் குயின்* (2015) ஆகிய தொலைக்காட்சி நாடகங்களுக்காகவும் கிம் அறியப்பட்டார்.

## மேற்கோள்கள்

## வெளி இணைப்புகள்
* 
*  
* Kim Sung-ryung at Y.One Entertainment 

பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:வாழும் மக்கள்
பகுப்பு:1967 பிறப்புகள்
தன்வி கண்ணா

**தன்வி கண்ணா** (Tanvi Khanna பிறப்பு:23 ஜூலை 1996) ஓர் இ்ந்தியச் சுவர்ப்பந்து விளையாட்டு வீராங்கனை ஆவார். இவர் செப்டம்பர் 2023 இல் இந்திய பெண்கள் சுவர்ப்பந்து தரவரிசை பட்டியலில் முதலிடம் பிடித்தார். மேலும் இந்தியாவின் சிறந்த சுவர்ப்பந்து வீரர்களில் ஒருவராகக் கருதப்படுகிறார்.

## வாழ்க்கை
தன்வி 2018 ஆசிய விளையாட்டுப் போட்டிகளில் தனது முதல் ஆசிய விளையாட்டுப் போட்டியில் பங்கேற்றார், மேலும் பெண்கள் அணி போட்டியில் வெள்ளிப் பதக்கம் வென்றார். 2019 மகளிர் ஆசிய தனிநபர் வாகையாளர்ப் போட்டியில் பங்கேற்றார் மற்றும் காலிறுதிக்கு முன்னேறினார். காலிறுதிப் போட்டியில் சக தேசிய சுவர்ப்பந்து வீரர்களில் ஒருவரான ஜோஷ்னா சின்னப்பாவிடம் தோல்வியடைந்தார்.

தன்வி கண்ணா 2023 ஆசிய விளையாட்டுப் போட்டிக்கான மகளிர் சுவர்ப்பந்து அணியிலும் இடம் பெற்றிருந்தார். செப்டம்பர் 2023 இல், தரவரிசையில் இந்தியாவின் முதன்மை சுவர்ப்பந்து  வீராங்கனையானார், மேலும் உலகத் தரவரிசையில் 69 வது இடத்தைப் பிடித்தார்.

## மேற்கோள்கள்

பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:1996 பிறப்புகள்
பகுப்பு:இந்திய விளையாட்டு வீரர்கள்
கையெழுத்து (எழுத்து)

வரலாறு முழுவதும் வெவ்வேறு மொழிகளில் வெவ்வேறு கையெழுத்துகளின் எடுத்துக்காட்டுகள்; மேல் இடமிருந்து கடிகார திசையில்: ஏசாயா சுருள், ஒரு திருமுறை , வொய்னிச் கையெழுத்துப் பிரதி, கம்யூனிச அறிக்கை, அமெரிக்க அரசியலமைப்பு, கிரேக்கத்தின் விளக்கம்**கையெழுத்து** (Handwriting) கையில், பேனா அல்லது கரிக்கோல் போன்ற எழுத்துக் கருவியைக் கொண்டு எழுதுவதாகும். இது பெரிய எழுத்து மற்றும் கூட்டெழுத்து ஆகிய இரண்டினையும் உள்ளடக்கியதாகும். ஆனால்,மரபார்ந்த  வனப்பெழுத்து அல்லது எழுத்துரு ஆகியவற்றில் இருந்து வேறுபட்டதாகும். ஒவ்வொரு நபரின் கையெழுத்தும் தனித்துவமானதாகும். எனவே, ஒரு ஆவணத்தின் எழுத்தாளரை சரிபார்க்க இதைப் பயன்படுத்தலாம். ஒரு நபரின் கையெழுத்து மோசமடைவது பல்வேறு நோய்களின் அறிகுறியாகும் அல்லது அதன் விளைவாகும். தெளிவான மற்றும் ஒத்திசைவான கையெழுத்தை உருவாக்க இயலாமை *டிஸ்கிராஃபியா* என்று அழைக்கப்படுகிறது.

## தனித்தன்மை
கையொப்பம் அல்லது வழக்கமாக எழுதுவது எதுவாயினும் ஒவ்வொரு நபருக்கும் தனிப்பட்ட கையெழுத்துப் பாணி உள்ளது. பண்பாட்டுச் சூழல் மற்றும் ஒருவர் எழுதக் கற்றுக் கொள்ளும் முதல் மொழியின் எழுத்து வடிவத்தின் சிறப்பியல்புகள் ஆகியன ஒருவரின் சொந்த தனித்துவமான கையெழுத்துப் பாணியின் வளர்ச்சியில் முதன்மையான தாக்கத்தை ஏற்படுத்துகின்றன.  தோற்றம் மற்றும் மரபியல் ஆகியவற்றைப் பகிர்ந்து கொள்ளும் ஒரே மாதிரியான இரட்டையர்கள் கூட ஒரே கையெழுத்தைக் கொண்டிருப்பதில்லை. 

கையெழுத்தின் சிறப்பியல்புகள் பின்வருமாறு:

* எழுத்துக்களின் குறிப்பிட்ட வடிவம், எ.கா. அவற்றின் வட்டத்தன்மை அல்லது கூர்மை
* எழுத்துகளுக்கு இடையே வழக்கமான அல்லது ஒழுங்கற்ற இடைவெளி
* எழுத்துக்களின் சாய்வு
* ஒத்திசைவுப் பாங்கு அல்லது இலயமின்மை
* காகித அழுத்தம்
* எழுத்துக்களின் சராசரி அளவு
* எழுத்துக்களின் தடிமன்

## மேற்கோள்கள்

பகுப்பு:கையெழுத்து உளவியல்
இலாபா பூண்டு

**இலாபா பூண்டு** (The **Laba garlic**) என்பது புளிங்காடியால் பதப்படுத்தப்பட்ட பூண்டு வகையைக் குறிக்கிறது. இதன் செயற்கை நிறம் மரகத பச்சையாகும் அல்லது கடல்நீலம் ஆகும். இதன் சுவை காரமாகவும், சற்று நறுமணத்துடன் இருக்கும். சீன ஆண்டின் (சந்திர நாட்காட்டி) 12வது மாதத்தின் எட்டாம் நாளில் இலாபா திருநாள் வருகிறது. அத்திருநாளைக் குறிக்கும் வகையில் இப்பெயர் உருவானது.

அதனால் இவ்வாறு தாயரிக்கப்படும் பூண்டு வகையை, இலாபா பூண்டு என அழைப்பர். இது தயாரிக்கப்படும் பகுதி சீனாவின் வடபகுதியாகும். சீனப் புத்தாண்டு அன்று இப்பூண்டினையும் வைத்து கொண்டாடுவர்.

## மேற்கோள்கள்

பகுப்பு:பூண்டு வகைகள்
பகுப்பு:சீன உணவுகள்
உலக தாவரவள இணைநிலை

**உலக தாவரவள இணைநிலை** (*World Flora Online* (WFO)) என்பது இணையம் சார்ந்து, உலகத்தாவரத் தரவுகளை, உலக மாந்தர் அனைவருக்கும் தரும் இணையதளம் ஆகும். இத்தளம் திறந்த அணுகல் உள்ள இத்தரவுதளமானது, 2012 ஆம் ஆண்டு அக்டோபர் மாதம் முதல் செயற்படத் தொடங்கியது.

## பின்புலங்கள்
இத்தளத்தினை தொடங்குவதற்கு முன், 2010 ஆம் ஆண்டு கியூ தாவரவியல் அமைப்பு, மிசோரி தாவரவியல் பூங்காவுன் இணைந்து, தாவரப்பட்டியல் (The Plant List) என்ற இணையதளத்தினைத் தொடங்கியது. அதன் வேறுபட்ட, மேம்பட்ட வடிவமாக, இந்த உலக தாவரவள இணைநிலை இணையதளம் உருவாக்கப்பட்டது.  அதன்படி, 2020 ஆம் ஆண்டுக்குள் உலக தாவர வள ஆவணங்களை (Flora (publication)) கொண்டு செயற்படத் திட்டமிட்டது. 

2020 ஆம் ஆண்டை இலக்காக வைத்துத் தொடங்கப்பட்ட இத்திட்டமானது, ஐக்கிய நாடுகளின் பல்லுயிரியல்பு கருத்தரங்கு (United Nations Convention on Biological Diversity) திட்ட அறிக்கைகளை இலக்காகக் கொண்டதாகும். இதன்படி, திரட்டப்படும் தரவுகளால், உலகில் தாவரங்களின் அழிந்து வரும் தன்மை, உயிரின வளங்களை ஆய்ந்தறிய வழிவகுத்தது. இந்த ஆய்வுகளானது, பன்னாட்டு உயிரின ஆய்வு அமைப்புகளின் ஒருங்கிணைந்த ஒத்துழைப்புகளினால் விளைந்தது எனலாம். இவ்வமைப்புகள் இறுதியாக  தாவர வளங்காப்புக்கான பன்னாட்டு உத்தி (Global Strategy for Plant Conservation) (GSPC) என்பதனை அறிவித்தது. அந்த அறிவிப்பு யாதெனில், “இணைய இணைப்பின் வழியே தெரிந்த தாவரவளங்களை அமைத்தல்” என்பதாகும்.

## இதையும் காணவும்
* பன்னாட்டுத் தாவரப் பெயர்கள் குறிப்பேடு
* உலகத் தாவரங்கள் இணைநிலை

## மேற்கோள்கள்

## துணைநூல்கள்

* 
* 
* 
* , *மேலும் காண்க* உலகத் தாவரப்பட்டியல் (**குறிப்பு**:[உலகத் தாவரப்பட்டியல் (The Plant List) என்பது தற்போது powo தளத்தோடு இணைக்கப்பட்டதாகத் தெரிகிறது?.)

பகுப்பு:தாவரவியல் பெயரீடு
பகுப்பு:தாவர வகைப்பாட்டியல்
எழுத்து வழக்கு

[thumb|186x186px| சிறிய எழுத்து "a" மற்றும் பெரிய எழுத்து "A" ஆகியவை [ஆங்கில நெடுங்கணக்கு|ஆங்கில எழுத்துக்களின் முதல் எழுத்தின் இரண்டு எழுத்து வகைகளாகும்.]]
**எழுத்து வழக்கு** (Letter case) என்பது குறிப்பிட்ட மொழிகளின் **பெரிய எழுத்துக்கள்** (uppercase) மற்றும் சிறிய **சிற்றெழுத்து** (lowercase) ஆகிய எழுத்துக்களுக்கு இடையே உள்ள வேறுபாடு ஆகும்.  எழுத்து முறைகளானது, மஜுஸ்குல் (தொன்மைக்கால எழுத்துமுறை வகையில் பெரிய எழுத்து) மற்றும்  *மைனஸ்குல்* (ஏழாம் நூற்றாண்டில் உருவாக்கப்பட்ட ஒரு விரைவு எழுத்து முறை- சிற்றெழுத்து) ஆகிய இரண்டு இணையான எழுத்துக்களைக் கொண்டுள்ளன. சில இணை எழுத்துகள் ஒரே வடிவத்தைக் கொண்டுள்ளன, மேலும் அவை அளவுகளில் மட்டுமே வேறுபடுகின்றன (எ.கா.  அல்லது  ), ஆனால் மற்றவற்றிற்கு வடிவங்கள் வேறுபட்டவை (எ.கா.,  அல்லது  ) . இரண்டு வழக்கு மாறுபாடுகளும் ஒரே எழுத்தின் மாற்றுப் பிரதிநிதித்துவங்களாகும்: இவை ஒரே பெயரையும் உச்சரிப்பையும் கொண்டவை மற்றும் பொதுவாக அகரவரிசையில் வரிசைப்படுத்தும்போது ஒரே மாதிரியாகக் கருதப்படுகின்றன.

## சொற்களஞ்சியம்

*பெரிய எழுத்து* மற்றும் *சிறிய எழுத்துக்கள்* இரண்டு தொடர்ச்சியான சொற்களாக எழுதப்படலாம், அவை சொல்லிடையிணைப்புக்குறியுடன் இணைக்கப்பட்டுள்ளன அல்லது ஒற்றை வார்த்தையாக எழுதப்படலாம். பாரம்பரியமாக, பெரிய எழுத்துக்கள் ஒரு தனி ஆழமற்ற தட்டு அல்லது சிறிய எழுத்துக்களை வைத்திருக்கும் பெட்டிகளுக்கு மேலே சேமிக்கப்படும். 

### பெரிய எழுத்து
ஒரு சொல்லின் முதல் எழுத்தை பெரிய எழுத்திலும், மீதமுள்ள எழுத்துக்களை சிறிய எழுத்திலும் எழுதுவதனை பெரிய எழுத்தின் பயன்பாடு எனலாம். பெரிய எழுத்துக்கான விதிகள் மொழியின் அடிப்படையில் மாறுபடலாம் அல்லது இதனை வரையறை செய்வது மிகவும் சிக்கலானவையாக இருக்கலாம். பரவலாக தனிப் பெயர்ச்சொல்லின் முதல் எழுத்து பெரியதாக இருக்கும்.

## மேற்கோள்கள்

பகுப்பு:அச்சுக்கலை
பகுப்பு:அகரவரிசைகள்
தென்மேற்கு சீனா

**தென்மேற்கு சீனா** (*Southwestern China*, ) என்பது  சீனாவின் தென்பகுதி நிலங்களைக் குறிக்கிறது. இப்பகுதியான் மேற்குப்புறத்தில் கடலோர மலைகள் (东南丘陵) சூழ்ந்து உள்ளன. மறுபுறம் திபெத்திய பீடபூமி உள்ளது. இவ்வாறு வேறுபட்ட நிலப்பகுதிகளால் கரடுமுரடாகவும், வேறுபட்டும் உள்ள நிலப்பகுதிகளைக் கொண்டுள்ளது. எடுத்துக்காட்டாக, இந்நிலத்தின் கிழக்குப்புறம் சுண்ணாம்புக் கரடாலான  யுன்னான்-குய்சோ உயர்நிலம் உள்ளது. இந்நிலத்தின் பெரும்பகுதி யாங்சி ஆறு ஓடி, மூன்று ஆழ்பள்ளத்தாக்குகளை, இதன் வடகிழக்கு பகுதியில் உருவாக்கியுள்ளது. இப்பகுதிகளில் சிலவற்றை 230 பொது ஊழி காலத்தில் சின் அரசமரபு பேரரசர் சின் சி ஹுவாங் இணைத்துக் கொண்டார்.

இவ்வாறு வேறுபட்ட நிலப்பகுதிகளில் வாழும் மக்களிடையேயும், வேறுபடும் தனித்துவ சமூக பழக்க வழக்கங்கள் காணப்படுகின்றன. 1970 பிறகு இங்குள்ள கிராம மக்களிடம் வேகமான வளர்ச்சி காணப்படுகிறது. இருபத்தியொன்றாம் நூற்றாண்டின் முற்பகுதிகளில், சீன நாட்டின் சீனாவின் இனவழிச் சிறுபான்மையினர் 50% வாழ்கின்றனர். இப்பகுதி மக்கள் தனித்துவமான தென்மேற்குமாண்டரின் மொழி என்பதைப் பேசுகின்றனர்.

## இவற்றையும் காணவும்
* நடு சீனா
* தென்சீனா
* கிழக்கு சீனா
* வடகிழக்கு சீனா
* வடமேற்கு சீனா
* தென்கிழக்கு சீனா

## மேற்கோள்கள்

பகுப்பு:சீனாவின் பகுதிகள்
பகுப்பு:தென்சீனா
நமனங்குளம்

**நமனங்குளம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது மாங்குளத்துக்குத் தெற்கே சுமார் 20 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
பகாருயோங் இராச்சியம்

**பகாருயோங்** அல்லது **மலையபுரம்** ஆங்கிலம்: *Pagaruyung*; *Malayapura*; *Malayupura*)  மினாங்கபாவு: *Karajaan Pagaruyuang; Pagaruyung Dārul Qarār*) என்பது 18-ஆம் நூற்றாண்டில் சுமாத்திரா தீவில் இருந்த ஒரு பேரரசு ஆகும். மேற்கு சுமாத்திராவின் மினாங்கபாவு மன்னர்களின் வசிப்பிடமாகவும்; ஓர் இராச்சியமாகவும் இருந்தது. முந்தைய மலையபுரம் அரசு, தற்போது இந்தோனேசியாவில் பகாருயோங் என்று அழைக்கப்படுகிறது.

தற்போதைய காலத்தில் பகாருயோங் என்பது இந்தோனேசியா, பத்துசங்கார், தானா டாத்தார் பிராந்தியத்தின் தஞ்சோங் இமாஸ் மாவட்டத்தில் ஒரு கிராமமாக உள்ளது. 

பகாருயோங் இராச்சியம் நிறுவப்படுவதற்கு முன்பு, பகாருயோங் இராச்சியம், மலையபுரத்தின் ஒரு பகுதியாக இருந்தது. அமோகபாசா கல்வெட்டு (*Amoghapasa inscription*) பதிவுகளின்படி சுவர்ணபூமி என்று முன்பு அழைக்கப்பட்ட சுமாத்திரா நிலப்பகுதியில் பகாருயோங் இராச்சியத்தை ஆதித்தியவர்மன் என்பவர் தோற்றுவித்ததாக அறியப்படுகிறது.

## வரலாறு

14-ஆம் நூற்றாண்டில், ஆதித்தியவர்மன் எனும் சாவக அரசர், ஜாவாவை ஆட்சி செய்த சிங்காசாரி, மஜபாகித் பேரரசுகளுடன் நட்புறவு கொண்டிருந்தார். அதன் பின்னணியில் ஜாவா தீவின் மேற்குப் பகுதியில் மினாங்கபாவு பேரரசை தோற்றுவித்தார். மினாங்கபாவ் பீடபூமியில் மினாங்கபாவு பேரரசு தோற்றுவிக்கப்பட்டது. அதன் பின்னர் ஆதித்யவர்மன், 1347-ஆம் ஆண்டில் இருந்து 1375-ஆம் ஆண்டு வரை 28 ஆண்டுகள் மினாங்கபாவு பேரரசை ஆட்சி செய்தார்.

மத்திய சுமத்திராவில் ஒரு மாநிலமாக இருந்த மலையபுரத்தின் அரசராக இருந்தவர் ஆதித்தியவர்மன். இந்த மலையபுரம் (*Malayapura*), தற்போது பகாருயோங் (*Pagarruyung*) என்று அழைக்கப்படுகிறது.

### ஆதித்தியவர்மன்

1309-இல் இருந்து 1328 வரை, மஜபாகித் பேரரசை ஆட்சி செய்த ஜெயநகாரா என்பவரின் ஒன்றுவிட்ட சகோதரர் ஆதித்தியவர்மன். இவர் திரிபுவன இராஜா எனும் பேரரசரின் பேரனும் ஆவார். மஜபாகித் பேரரசின் மூத்த அமைச்சராக ஆதித்தியவர்மன் இருந்த போதுதான் மினாங்கபாவு பேரரசைத் தோற்றுவித்தார்.

ஆதித்தியவர்மன் மறைந்த பிறகு, மினாங்கபாவு பேரரசு மூன்று சிற்றரசுகளாகப் பிரிந்து போயின. மூன்று அரசர்கள் தனித்தனியாக ஆட்சி செய்தனர். இராஜா ஆலாம், இராஜா ஆடாட், இராஜா இபாடாட் எனும் மூன்று அரசர்கள். சுருக்கமாக *இராஜா தீகா செலோ* (*Rajo Tigo Selo*) என்று அழைக்கப் பட்டார்கள்.

## காட்சியகம்

File:Adityawarman.jpg|ஆதித்தியவர்மன்
File:Adityawarman batu tulis.jpg|ஆதித்தியவர்மன் கல்வெட்டு
File:Istana Pagaruyung sudut.jpg|பகாருயோங் அரண்மனை மாளிகை
File:Rumah Gadang.jpg|மினாங்கபாவ் இல்லம்
File:Museum Adityawarman1.JPG|ஆதித்யவர்மன் அருங்காட்சியகம்



## மேலும் காண்க
* இந்தோனேசியாவின் வரலாறு
* இந்திரபுர இராச்சியம்
* நெகிரி செம்பிலான்
* ஆதித்தியவர்மன்
* மினாங்கபாவு மக்கள்
* ஆதித்திய வர்மன் அருங்காட்சியகம்

## மேற்கோள்கள்

* 

* 

* 

* 

* 

* 

* 

* 

* 

* 

* 

## வெளி இணைப்புகள்

பகுப்பு:மலேசிய வரலாறு

பகுப்பு:குடியேற்றவாதத்துக்கு முந்திய இந்தோனேசிய அரசுகள்‎
பகுப்பு:சுமாத்திரா வரலாறு
பகுப்பு:மினாங்கபாவு
பூமிகா (திரைப்படம்)

**பூமிகா** (*Bhumika*) என்பது 1977 ஆம் ஆண்டு ஷியாம் பெனகல் இயக்கத்தில் வெளிவந்த இந்தியத் திரைப்படமாகும். இப்படத்தில் ஸசுமிதா பாட்டீல், அமோல் பலேகர், அனந்த் நாக், நசீருதீன் ஷா மற்றும் அம்ரிஷ் பூரி ஆகியோர் நடித்திருந்தனர்.

இந்தத் திரைப்படம் மராத்தி மொழி பிரபலமான நன்கு அறியப்பட்ட, ஒரு பரபரப்பான மற்றும் வழக்கத்திற்கு மாறான வாழ்க்கையை நடத்திய மராத்தி மேடையின் *சாங்டியே அய்காவின் நடிகை* மற்றும் 1940களின் திரை நடிகை ஹன்சா வட்கர் என்பவரின் நினைவுக் குறிப்புகளை அடிப்படையாகக் கொண்டதாகும். ஹன்சா வட்கர் ஒரு நபரின் அடையாளம் மற்றும் சுய-நிறைவுக்கான தேடலில் கவனம் செலுத்துகிறார்.  சுமிதா பாட்டீல் ஒரு துடிப்பான பதின்பருவ புத்திசாலித்தனமான பெண்ணாகத் தொடங்கி ஆழமாக காயப்பட்ட நடுத்தர வயதுப் பெண்ணாக மாறுவது வரையிலான கதாபாத்திரத்தில் வலுவான நடிப்பை வழங்கியிருந்தார்.

இப்படம் இரண்டு தேசிய திரைப்பட விருதுகளையும் ஃபிலிம்பேர் சிறந்த திரைப்பட விருதையும் வென்றது. இது கார்தேஜ் திரைப்பட விழா 1978, சிகாகோ திரைப்பட விழாவிற்கு போன்ற திரைப்பட விழாக்களில் கலந்து கொள்ள அழைக்கப்பட்டது. அங்கு அதற்கு கோல்டன் பிளேக் விருது 1978-ஆம் ஆண்டில் வழங்கப்பட்டது. மேலும் 1986 இல் இது அல்ஜீரியாவின் படங்களின் திருவிழாவிற்கு அழைக்கப்பட்டது.

## மேற்கோள்கள்

பகுப்பு:1977 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பெண்களைக் கௌரவிக்கும் விருதுகளின் பட்டியல்

[thumb| கார்கி குப்தா மற்றும் பிற [நாரி சக்தி விருது பெற்றவர்கள், 2017, அமைச்சர் மேனகா காந்தி .]]
**பெண்களைக் கௌரவிக்கும் விருதுகளின் பட்டியல்** (*List of awards honoring women*) என்பது பெண்களைக் கௌரவிக்கும் குறிப்பிடத்தக்க விருதுகள் பற்றிய தொகுப்பாகும். இது ஊடகங்கள், அறிவியல் மற்றும் தொழில்நுட்பம் மற்றும் விளையாட்டு ஆகிய துறைகளில் சிறந்து விளங்கும் பெண்களுக்கு வழங்கப்படுகிறது. மேலும் இந்த விருதுகள் பெண்களை ஊக்குவிக்கும் விதத்தில் வழங்கப்படுகிறது. விருதுகளை வழங்கும் அமைப்புகள், பிராந்தியம் மற்றும் நாடு ஆகியவற்றின் அடிப்படையில் பட்டியல் கீழே கொடுக்கப்பட்டுள்ளது. ஆனால் சில விருதுகள் உலகெங்கிலும் உள்ள பெண்களுக்கு வழங்கப்படுகிறது.

## பன்னாட்டு விருது

## அமெரிக்கா

## ஆசியா

## ஐரோப்பா

## ஓசியானியா

## மேலும் பார்க்கவும்

* நோபல் பரிசு பெற்ற பெண்களின் பட்டியல்

## மேற்கோள்கள்
சுபாசினி மிசுதிரி

thumb|பத்மசிறீ விருதை இந்தியக் குடியரசுத் தலைவர் ராம்நாத் கோவிந்த் சுபாசினி மிசுதிரிக்கு  புது தில்லியில் (2018) வழங்கும் காட்சி
**சுபாசினி மிசுதிரி** (Subhasini Mistry-பிறப்பு 1943) என்பவர் ஓர் இந்தியச் சமூக சேவகர். இவர் 23 வயதில் நான்கு குழந்தைகளுடன் விதவையானார். வீட்டுப் பணிப்பெண்ணாக வேலை செய்தும், காய்கறிகள் விற்றும், கூலித் தொழிலாளியாக வேலை செய்தும் வாழ்க்கையில் சிரமப்பட்டார். இவர் ஏழைகளுக்காக "மனிதநேய மருத்துவமனை" என்ற தொண்டு மருத்துவமனையைக் கட்டினார். 2018ஆம் ஆண்டில், இவரது சமூகப் பணியைப் பாராட்டி, இந்தியாவின் நான்காவது உயரிய குடிமகன் விருதான பத்மசிறீ விருதை இந்திய அரசு இவருக்கு வழங்கியது. 2017-இல் இந்தியாவை மாற்றும் பெண்கள் விருது பெற்ற 12 பேரில் இவரும் ஒருவர்.

## இளமையும் பணிகளும்
சுபாசினி மிசுதிரி 1943-இல் கொல்கத்தாவில் உள்ள குல்வா கிராமத்தில் ஒரு ஏழை விவசாயி குடும்பத்தில் பிறந்தார். இவருக்கு 12 வயதில் திருமணம் நடந்தது. காய்கறி வியாபாரியான இவரின் கணவர், 12 ஆண்டுகளுக்குப் பிறகு ஒரு பொதுவான நோய்க்கு மருத்துவ உதவி பெற முடியாமல் இறந்தார். சுபாசினி மிசுதிரி நான்கு குழந்தைகளை வளர்க்கச் சிரமப் பட்டார். இவரது மரணத்திற்குப் பிறகு, மிசுதிரி தனது கணவர் மருத்துவ வசதி இல்லாததால் எதிர்கொண்ட சிரமங்களை வேறு யாரும் சந்திக்க விடக்கூடாது என்று முடிவு செய்தார். கல்வியறிவு இல்லாத இளம் விதவை, 20 வருடங்கள் கைத்தொழிலாளராகவும், காய்கறி வியாபாரியாகவும், வீட்டு வேலை செய்தும், மாதம் 100 ரூபாய்க்கும் சற்று அதிகமாகச் சம்பாதித்தார். இவள் தன் மகன் அஜய்யின் கல்விக்காகக் கொஞ்சம் பணத்தைச் செலவழித்தார். கடைசியாக அஜய் மருத்துவக் கல்லூரியில் சேர்ந்து மருத்துவ மருத்துவரானார். 1992ஆம் ஆண்டில், பல வருடங்கள் பணத்தைச் சேமித்த பிறகு, இவர் தனது வாழ்நாள் சேமிப்பைப் பயன்படுத்தி அன்சுபுகூர் கிராமத்தில் ஒரு ஏக்கர் நிலத்தை வாங்கினார். இதில் ஒரு மருத்துவக் கூடத்தினை திறந்தார், இதில் இவரின் மகன் மருத்துவராகச் சேர்ந்தார். 1993ஆம் ஆண்டில், இந்த மருத்துவமனை 250 பேருக்குத் தன்னார்வ மருத்துவர்களைக் கொண்டு சிகிச்சை அளித்து 1995-இல் மருத்துவமனையாக விரிவடைந்தது. இன்று, மனிதாபிமான மருத்துவமனை மூன்று ஏக்கர் பரப்பளவில் 45 படுக்கைகள் கொண்ட மருத்துவமனையாக விரிவடைந்துள்ளது. இந்த மருத்துவமனையில் சிறந்த மருத்துவ உபகரணங்களையும் கொண்டுள்ளது. இவர் தற்போது இரண்டு மருத்துவமனைகளை நடத்துகின்றார். இதில் ஒன்று இவரது கிராமமான (திருமணம் செய்து கொண்ட கிராமம்; அதாவது இவரது கணவரின் சொந்த கிராமம்) அன்சுகாலி (நதியா மாவட்டம்) மற்றொன்று சுந்தரவனத்திலும் உள்ளது.

## விருதுகள்
பல்வேறு நிலைகளில் தனது சமூகத்திற்குச் சேவையாற்றுவதற்கான இவரது அர்ப்பணிப்புக்காக, 2009ஆம் ஆண்டில் *மைண்ட்-ஆப்-ஸ்டீல் பிரிவில்* மதிப்புமிக்க காட்ப்ரே பிலிப்சு தேசிய வீரதீர விருதை வென்றார். 2018ஆம் ஆண்டில் நாட்டின் நான்காவது உயரிய குடிமகன் விருதான பத்மசிறீ விருதை இந்திய அரசு இவருக்கு வழங்கியது.

## மேற்கோள்கள்

## வெளி இணைப்புகள்

* Humanity Hospital

பகுப்பு:இந்திய சமூகசேவகர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:1943 பிறப்புகள்
பகுப்பு:வாழும் மக்கள்
இலட்சுமி மஜூம்தார்

**இலட்சுமி மஜூம்தார்** (*Lakshmi Mazumdar*) என்பவர் தில்லியைச் சேர்ந்த சாரணியர் ஆவார். இவர் நவம்பர் 1964 முதல் ஏப்ரல் 1983 வரை இந்தியச் சாரணர் சங்கத்தின் வழிகாட்டிகளின் தேசிய ஆணையராக இருந்தார். மேலும் சங்க உலக பெண் வழிகாட்டி/பெண் சாரணர் மையத்தின் கட்டுமானத்தை மேற்பார்வையிட்டவர் ஆவார். இது 16 அக்டோபர் 1966 அன்று உலகத் தலைவர் வழிகாட்டி, திருமதி ஓலவ் பேடன்-பவல் திறக்கப்பட்டது.  .

மஜும்தார் 1922-இல் மிக இளம் வயதிலேயே சாரணிய அமைப்பில் சேர்ந்தார். இந்தியா சுதந்திரம் அடைந்த பிறகு, இவர் அதிக பொறுப்புகளை வகித்தார். 1969-ஆம் ஆண்டு மஜும்தாருக்கு *[[வெண்கல ஓநாய் விருது|வெண்கல ஓநாய்]]* விருது வழங்கப்பட்டது. இது உலக சாரணர் இயக்கத்தின் உலக அமைப்பின் தனிச்சிறப்பு ஆகும். இது உலக சாரணர் குழுவினால் உலக சாரணர்களுக்கான சிறப்பான சேவைகளுக்காக வழங்கப்படும் விருதாகும்.

மஜும்தருக்கு இந்திய அரசு 1965-இல் பத்மசிறீ விருதினை வழங்கிச் சிறப்பித்தது.

## மேற்கோள்கள்

## வெளி இணைப்பு
* http://www.bsgindia.org/
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:இறந்த ஆண்டு குறிப்பிடப்படவில்லை
உருபீடியம் செலீனைடு

**உருபீடியம் செலீனைடு** (*Rubidium selenide*) என்பது Rb2Se என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியமும் செலீனியமும் சேர்ந்து உருவாகும் இச்சேர்மம்   ஒளிமின்னழுத்த செல்களில் சீசியம் செலினைடுடன் சேர்த்து  பயன்படுத்தப்படுகிறது.

## தயாரிப்பு
பாதரச செலீனைடு மற்றும் உலோக உரூபிடியம் ஆகியவற்றை ஒன்றாக சேர்த்து வினைபுரியச் செய்வதன் மூலம் உரூபிடியம் செலீனைடை  தயாரிக்கலாம்.  திரவ அம்மோனியாவில் தனிமங்கள் ஒருங்கிணைக்கப்படலாம். நீர்ம அம்மோனியா இதற்காகப் பயன்படுத்தப்படுகிறது.

ஐதரசன் செலீனைடை உருபீடியம் ஐதராக்சைடின் நீரிய கரைசலில் கரைத்து இறுதியில் உரூபிடியம் செலீனைடை உருவாக்கலாம்.  இந்த தயாரிப்பு  முறை உருபீடியம் சல்பைடு தயாரிப்பதற்கான முறையைப் போன்றதாகும். ஏனெனில் இவை இரண்டும் சால்கோசெனைடு சேர்மங்கள்.  

: RbOH + H2Se → RbHSe + H2O
: RbHSe + RbOH → Rb2Se + H2O

## கட்டமைப்பு
Fm3m என்ற இடக்குழுவில் a=801.0 பைக்கோமீட்டர் என்ற அலகு செல் அளவில் 4 அலகு செல்களுடன் எதிர்புளோரைட்டு கனசதுரப் படிகக் கட்டமைப்பில் உரூபிடியம் செலீனைடு படிகமாகிறது.

## மேற்கோள்கள்

பகுப்பு:உருபீடியம் சேர்மங்கள்
பகுப்பு:செலீனைடுகள்
பகுப்பு:புளோரைட்டு படிகக் கட்டமைப்பு
அச்சுத ராமச்சந்திர நாயக்கர்

**அச்சுத ராமச்சந்திர நாயக்கர் ** (*Achutha Ramachandra Nayak*) 1520 முதல் 1540 வரை ஆண்ட செஞ்சி நாயக்க வம்சத்தைச் சேர்ந்தவர் ஆவார். திருவண்ணாமலை கோயிலையும் கோயில் கோபுரத்தையும் சூழ்ந்து கோட்டைச் சுவர்களைக் கட்டினார். தனது ஆட்சியின் இறுதியில் திண்டிவனத்தில் விஷ்ணு கோவிலையும், நெடுங்குன்றம்  மற்றும் சேத்துப்பட்டு கோவில்களின் கோபுரத்தையும் கட்டினார். பல அக்கிரகாரங்களையும் வழங்கினார்.

## மேற்கோள்கள்

## வெளி இணைப்புகள்

பகுப்பு:தெலுங்கு மன்னர்கள்
பகுப்பு:நாயக்க அரசர்கள்
முகமது அலி கசூரி

மியான் **முகமது அலி கசூரி** ( *Mahmud Ali Kasuri* )(1910–1987) என்பவர் பாக்கித்தான் அரசியல்வாதியும், மனித உரிமைக்காக வாதாடும் வழக்கறிஞரும் மற்றும் இந்திய உச்ச நீதிமன்றத்தின் மூத்த வழக்கறிஞரும் ஆவார். இவர் இலாகூர், இஸ்லாமியா கல்லூரியில் படித்தவர்.

பாக்கித்தான் உருவாவதற்கு முன்பு இவர் இந்திய தேசிய காங்கிரசு கட்சியிலும், அகில இந்திய முசுலிம் லீக்கிலும் பணியாற்றினார். பின்னர் தேசிய அவாமி கட்சியின் நிறுவனர்களில் ஒருவராக ஆவதற்கு முன்பு ஆசாத் பாக்கித்தான் கட்சியை உருவாக்கி சிலகாலம் அதன் தலைவராகப் பணியாற்றினார். ஒரு இடதுசாரி  வழக்கறிஞராக, இவர் லெனின் அமைதிப் பரிசைப் பெற்றுள்ளார். வியட்நாம் போரில் அமெரிக்காவின் போர்க்குற்றங்களை விசாரிப்பதற்காக பெர்ட்ரண்டு ரசல் உருவாக்கிய ரசல் தீர்ப்பாயத்தில் பணியாற்றினார். 1968 இல் சுல்பிக்கார் அலி பூட்டோ சிறையில் அடைக்கப்பட்டதைத் தொடர்ந்து இவர் அவருடன் நெருங்கிய தொடர்பை வளர்த்துக் கொண்டார்; இது தேசிய அவாமி கட்சி மீதான இவரது விரக்திக்கு கூடுதலாக இவர் கட்சியை விட்டு வெளியேற வழிவகுத்தது.

1970 இல், இவர் பாக்கித்தான் மக்கள் கட்சியில் சேர்ந்து கட்சியின் அதன் நிறுவனர் சுல்பிக்கார் அலி பூட்டோ வெற்றி பெற்ற தொகுதி ஒன்றில் இடைத்தேர்தலில் போட்டியிட்டு தேர்ந்தெடுக்கப்பட்டார். 1973 இல் பாக்கித்தான் அரசியலமைப்பை உருவாக்குவதில் இவர் முக்கியப் பங்கு வகித்தார். அரசாங்கம் எதிர்க்கட்சிகளை குறிவைத்து நடத்திவரும் நடவடிக்கைகளால் ஏமாற்றமடைந்த இவர் பாக்கித்தான் மக்கள் கட்சியிலிருந்து வெளியேறினார். தேசிய அவாமி கட்சியில் இருந்த தனது முன்னாள் தோழர்கள் தேசத்துரோக குற்றத்திற்காக அரசாங்கத்தால் சிறையில் அடைக்கப்பட்டபோது அவர்களையும் இவர் பாதுகாத்தார். கட்சியை விட்டு வெளியேறிய பிறகு, இவர் 1973 இல் எதிர்கட்சித் தலைவர் அஸ்கர் கானின் தெஹ்ரிக்-இ-இஸ்திக்லால் கட்சியில் சேர்ந்தார். 1987 இல் தான் இறக்கும் வரை அந்தக் கட்சியுடன் தொடர்ந்து பயணித்தார்.

## மேற்கோள்கள்

## மேலும் படிக்க
* Mian Mahmood Ali Kasuri: Remembering a Dreamer, The Friday Times, Lahore, April 22–28, 1993.
* Bhutto Arrests More Opponents and Imposes a Curfew on 3 Cities, The New York Times, 6 May 1977.
* 
* 

பகுப்பு:1910 பிறப்புகள்
பகுப்பு:இறந்த ஆண்டு குறிப்பிடப்படவில்லை
பகுப்பு:பஞ்சாப் நபர்கள்
பகுப்பு:பாகிஸ்தான் அரசியல்வாதிகள்
ஆசாத் பாக்கித்தான் கட்சி

**ஆசாத் பாக்கித்தான் கட்சி** ( *Azad Pakistan Party* ) பாக்கித்தானைச் சேர்ந்த ஓர் இடதுசாரி அரசியல் கட்சியாகும். இது நவம்பர் 1949 இல் மியான் இப்திகாருதீன் என்பவரல் நிறுவப்பட்டது. முன்னாள் காங்கிரசைச் சேர்ந்தவரும், பாக்கித்தான் இயக்கத்திற்கக பணியாற்றிய முசுலிம் லீக் உறுப்பினரும் ஆவார்.  ஆசாத் பாக்கித்தான் கட்சி 1949 இல் உருவாக்கப்பட்டது. பாக்கித்தானின் முதல் எதிர்க்கட்சியாக மாறியது. இருப்பினும், அது தாக்கத்தை ஏற்படுத்தத் தவறியது. பின்னர் தேசிய அவாமி கட்சியுடன் இணைக்கப்பட்டது.

## மேற்கோள்கள்

பகுப்பு:1949இல் நிறுவப்பட்ட அரசியல் கட்சிகள்
சிவ் குமார் சுப்ரமணியம்

**சிவ் குமார் சுப்ரமணியம்** ( *Shiv Kumar Subramaniam* ) (23 டிசம்பர் 1959 - 10 ஏப்ரல் 2022) ஓர்  இந்திய நடிகரும்  திரைக்கதை ஆசிரியரும் ஆவார். இவர் கலர்ஸ் தொலைக்காட்சியின் *முக்தி பந்தன்* என்ற தொலைக்காட்சித் தொடரில் முன்னணி தொழிலதிபர் *ஐ. எம். விராணி* என்ற பாத்திரத்திற்காக அறியப்பட்டவர். 1989 ஆம் ஆண்டு *விது வினோத் சோப்ரா* இயக்கிய *பரிந்தா* திரைப்படத்திற்கும், *சுதிர் மிஸ்ரா* இயக்கத்தில்  2005 ஆம் ஆண்டு வெளியான *அசரோன் குவைசெய்ன் ஐசி* திரைப்படத்திற்கும் திரைக்கதை எழுதினார். மேலும், இரண்டு படங்களிலும் துணை வேடங்களில் தோன்றினார். இவர் 10 ஏப்ரல் 2022 அன்று நோயால் இறந்தார்

## மேற்கோள்கள்

## வெளி இணைப்புகள்
* 

பகுப்பு:இந்தித் திரைப்பட நடிகர்கள்
பகுப்பு:2022 இறப்புகள்
பகுப்பு:1959 பிறப்புகள்
சாய்சுமின் லம்போரியா

**சாய்சுமின் லம்போரியா** (பிறப்பு: 30 ஆகஸ்ட் 2001) இந்தியாவின் அரியானா மாநிலத்தைச் சேர்ந்த ஓர் குத்துச்சண்டை வீராங்கனை ஆவார். இவர் இலகு ரக எடைப்பிரிவில் (60  கிலோ) பிரிவில் போட்டியிட்டு 2022 பிர்மிங்காமில் நடந்த 2022 பொதுநலவாய விளையாட்டு போட்டிகளில் வெண்கலப் பதக்கம் வென்றார்.

## ஆரம்ப கால வாழ்க்கை
லம்போரியா ஓர் குத்துச்சண்டை மற்றும் மல்யுத்த வீரர்களின் குடும்பத்தைச் சேர்ந்தவர். இவர் அரியானா மாநிலம் பிவானி மாவட்டத்தைச் சேர்ந்தவர். இவரது கொள்ளு தாத்தா ஹவா சிங் ஒரு குத்துச்சண்டை வீரர் மற்றும் இரண்டு முறை ஆசிய விளையாட்டுப் போட்டிகளில் தங்கப் பதக்கம் வென்றவர். அவரது தாத்தா கேப்டன் சந்தர் பான் லம்போரியா ஒரு மல்யுத்த வீரர். குத்துச்சண்டையில் தேசிய சாம்பியன்களான இவரது மாமாக்கள் சந்தீப் சிங் மற்றும் பர்விந்தர் சிங் ஆகியோரால் இவர் பயிற்றுவிக்கப்பட்டார்.

## குத்துச்சண்டை
லம்போரியா இலகு ரக எடைப்பிரிவில் (60  கிலோ) பிரிவில் போட்டியிட்டு 2022 பிர்மிங்காமில் நடந்த 2022 பொதுநலவாய விளையாட்டு போட்டிகளில் வெண்கலப் பதக்கம் வென்றார்.

## மேற்கோள்கள்

பகுப்பு:பிவானி மாவட்ட நபர்கள்
பகுப்பு:வாழும் மக்கள்
பகுப்பு:2001 பிறப்புகள்
பகுப்பு:இந்திய விளையாட்டு வீரர்கள்
மஞ்சு ராணி

**மஞ்சு ராணி** (பிறப்பு: 26 அக்டோபர் 1999) இந்தியாவின் அரியானா மாநிலத்தைச் சேர்ந்த ஓர் குத்துச்சண்டை வீராங்கனை ஆவார். இவர் 2019 உலக மகளிர் உலக குத்துச்சண்டை சாம்பியன் போட்டிகளில் வெள்ளிப் பதக்கம் வென்றார். 2019 ஆம் ஆண்டு பல்கேரியாவில் நடைபெற்ற குத்துச்சண்டை போட்டிகளில் வெள்ளிப் பதக்கத்தையும், 2017 ஆம் ஆண்டு தாய்லாந்து மற்றும் இந்திய ஓபன் குத்துச்சண்டை போட்டிகளில் வெண்கலப் பதக்கங்களையும் வென்றார்.

## பின்னணி
அரியானா மாநிலம் ரோத்தக் மாவட்டத்தில் உள்ள ரிதல் போகட் கிராமத்தைச் சேர்ந்தவர் ராணி. எல்லைப் பாதுகாப்புப் படை அதிகாரியாக இருந்த இவரின் தந்தை 2010 இல் புற்றுநோயால் இறந்தார். ராணி ஆரம்பத்தில் கபடி விளையாடத் தொடங்கினார், ஆனால் இவரது பயிற்சியாளர் குத்துச்சண்டைக்கு மாறுமாறு அறிவுறுத்தினார். 2012 லண்டன் கோடைகால ஒலிம்பிக்கில் இந்திய குத்துச்சண்டை வீராங்கனை மேரி கோம் வெண்கலம் வென்ற ஆட்டத்தால் ஈர்க்கப்பட்டு, ராணி குத்துச்சண்டைக்கு மாறினார்.

## விளையாட்டு
ராணி 2017 ஆம் ஆண்டு தாய்லாந்து மற்றும் இந்திய ஓபன் குத்துச்சண்டை போட்டிகளில் வெண்கலப் பதக்கங்களையும் வென்றார். இவர் 2019 ஆம் ஆண்டு பல்கேரியாவில் நடைபெற்ற ஸ்ட்ராண்ட்ஜா நினைவு குத்துச்சண்டை போட்டியில் 48 கிலோ எடைப்பிரிவில் பிலிப்பைன்ஸின் சோசி கபுகோவுக்கு எதிராக இறுதிப் போட்டியில் தோல்வியுற்று வெள்ளிப் பதக்கம் வென்றார். மேலும் இவர் 2019 உலக மகளிர் உலக குத்துச்சண்டை சாம்பியன் போட்டியில் இலகு ரக எடைப்பிரிவில் (லைட் ப்ளைவெயிட்) இறுதிப் போட்டியில் இரசியாவின் எகடெரினா பால்ட்சேவாவிடம் தோல்வியுற்று வெள்ளிப் பதக்கத்தை வென்றார்.

2019 ஆம் ஆண்டில், ராணி விளையாட்டு மேலாண்மை நிறுவனமான இன்பினிட்டி ஆப்டிமல் சொல்யூசன்ஸ் என்ற நிறுவனத்துடன் கையெழுத்திட்டார். இந்த நிறுவனமானது இவரது ஒப்புதல்கள் மற்றும் வணிக நலன்களைக் கையாளும். நவம்பர் 2020 இல், ஒப்பந்தத்தை நிறைவேற்றாததற்காக அதே நிறுவனத்துடன் ஒப்பந்தத்தை முடித்துக்கொள்வதாக ராணி அறிவித்தார்.

## மேற்கோள்கள்

பகுப்பு:இந்திய விளையாட்டு வீரர்கள்
பகுப்பு:ரோத்தக் மாவட்ட நபர்கள்
பகுப்பு:வாழும் மக்கள்
பகுப்பு:1999 பிறப்புகள்